b'\n_START_ARTICLE_\nWarren Westlund\n_START_PARAGRAPH_\nWarren DeHaven Westlund (20. august 1926 - 13. februar 1992) var en amerikansk roer og olympisk guldvinder, f\xc3\xb8dt i Olympia, Washington._NEWLINE_Westlund var en del af den amerikanske firer med styrmand, der vandt guld ved OL 1948 i London. B\xc3\xa5dens \xc3\xb8vrige bes\xc3\xa6tning var Bob Martin, Bob Will, Gordy Giovanelli og styrmand Allen Morgan. Amerikanerne sikrede sig guldmedaljen foran Schweiz og Danmark, der fik henholdsvis s\xc3\xb8lv og bronze. Det var det eneste OL Westlund deltog i, og det var desuden eneste gang USA vandt guld i denne disciplin, der blev fjernet fra OL-programmet efter OL 1992 i Barcelona.'